Metohija

**Metohija** () ili **Dukađin** () jest geografska i historijska regija koja pokriva jugozapadni dio Kosova. Druga regija u državi jeste Kosovo. Regija pokriva 35% (3.891&nbsp;km2) ukupne površine Kosova. Prema popisu iz 2011, u regiji živi 700.577 stanovnika.

## Okruzi 
Metohija obuhvata tri od sedam okruga Kosova:

## Etimologija 
Naziv ***Metohija*** potiče od grčke reči  (*metóchia*; jednina , *metóchion*), što znači "manastirsko imanje" – pozivanje na veliki broj sela i imanja u regiji koji su bili u vlasništvu srpskih pravoslavnih manastira i Svete gore tokom srednjeg vijeka.
[mini| [Manastir Pećka patrijarhija, sjedište Srpske pravoslavne crkve iz 14. vijeka.]]
Najstariji naziv za regiju je ***Dukađinska visoravan*** () i oblast se zvala Dukađinski sandžak u 15. i 16. vijeku. Prema historičaru Jahji Drančoliju, naziv 'Metohija' se ne pojavljuje kao geografski pojam u srednjem vijeku.

Na albanskom se to područje zove *Rrafshi i Dukagjinit*, jer je toponim ponio ime porodice Dukađini, koja je vladala velikim dijelom Metohije tokom 14. i 15. vijeka.
mini|250x250piksel| Zemlje Dukađina krajem 14. vijeka.
Pojam "Kosovo i Metohija" () bio je u službenoj upotrebi za Autonomnu Pokrajinu Kosovo i Metohija sve do 1968, kada je termin "Metohija" izbačen iz zvaničnog naziva, a dodan prefiks "Socijalistička", pa je tako termin "Kosovo" postao zvanični naziv cijele pokrajine. Promjenu su negodovali Srbi, koji su i dalje koristili stari naziv (npr. u Nacrtu memoranduma SANU iz 1986). Septembra 1990. donesen je novi Ustav Republike Srbije, kojim je zvanično ime pokrajine promijenjeno u Autonomna Pokrajina Kosovo i Metohija. Ovoga puta, promjenu su negodovali Albanci, koji su protestovali zbog zvanične upotrebe izraza "Metohija". Srbija je 2008, nakon proglašenja nezavisnosti Kosova, u službeni naziv novoformiranog Ministarstva za Kosovo i Metohiju uvrstila termin „Metohija“, koje je 2012. transformisano u Kancelariju za Kosovo i Metohiju.

## Geografija 
Metohija je široka 23 kilometra na najširoj tački i oko 60 kilometara duga, na prosječnoj nadmorskoj visini od 450 metara iznad nivoa mora. Njezina glavna rijeka je Bijeli Drin. Omeđena je planinskim vencima Mokra Gora na sjeveru i sjeverozapadu, planinama Prokletije na zapadu, Paštrikom na jugozapadu, Šar-planinom () na jugu i jugoistoku, i Drenica na istoku i sjeveroistoku, što ju razlikuje od ostatka Kosova na istoku i sjeveroistoku.Geografska podjela između Metohije i ostatka Kosova izaziva razlike između flore i faune dviju oblasti. Metohija ima karakteristične uticaje Mediterana.
Metohiju čine plodne oranice sa mnoštvom rječica koje osiguravaju vodu za navodnjavanje i, u kombinaciji sa mediteranskom klimom, daju odlične njive osim za žitarice. Ovo područje je poznato po visokokvalitetnim vinogradima, voćnjacima, te po uzgoju stabala kestena i badema.

Geografska regija Metohije se dalje dijeli na četiri dijela: Prizrenska Podgora, Prekoruplje, Reka i Rugova.

## Historija 
### Prahistorija 
Na osnovu arheologije, regija Kosova i Metohije i dolina Morave bili su međusobno povezani u neolitu (Starčevo i Vinča) i u bakarskom dobu. Tribali Morave su ušli na Kosovo u dva navrata u 8. i 7. vijeku prije nove ere, a zatim su učestvovali u nastanku Dardanije. Bila je u sastavu Srpske Despotovine do 1455, kada ga osvaja Osmansko Carstvo.

Britanski historičar Noel Malcolm primjećuje da u periodu nakon osmanskog osvajanja, prema zapisima (posebno osmanlijski defteri iz 15. i 16. vijeka), regija je bila pretežno naseljena slavenima sa značajnim džepovima albanskog stanovništva, posebno zapadno od Prizrena i u prostoru oko Đakovice. Prema nekim albanskim autorima, isti katastarski zapisi ukazuju da je regija bila naseljena većinom albancima. Ova albanska populacija uglavnom se bavila poljoprivredom i sastojala se od katolika i (u manjoj mjeri) pravoslavaca. Prema ovim autorima, albanska antroponomija i onomastika su preovladali nad slavenskim, a ima dosta slučajeva mješovite slavensko-albanske antroponomije; odnosno albanci sa elementima slavenske antroponomije kao rezultat njihovog prelaska u pravoslavnu vjeru. Slavensko stanovništvo regije, u to vrijeme, uglavnom se nalazilo u Pećkoj nahiji i u Prizrenskoj nahiji.

### Rano moderno doba 
Metohiju osvaja Osmanlij carstvo 1455. i ulazi u sastav Prizrenskog sandžaka (južni dio Metohije) i Pećkog sandžaka (sjeverni dio Metohije). Godine 1878, nakon nekoliko administrativnih reformi, regija je uključena u Kosovski vilajet.

### Moderno doba 
Područje je zauzela Kraljevina Crna Gora u Prvom balkanskom ratu 1912. godine, osim prizrenske oblasti, koju je osvojila Kraljevina Srbija. U Prvom svjetskom ratu Crnu Goru su osvojile austro-ugarske snage 1915. Centralne sile su potisnute iz Metohije od strane Vojske Kraljevine Srbije 1918. Crna Gora je naknadno pripojena Kraljevini Srbiji, nakon čega je uslijedilo formiranje Kraljevine Srba, Hrvata i Slovenaca . Kraljevina je reformisana u Kraljevinu Jugoslaviju 1929. Kraljevina je pretrpela invaziju Sila Osovine tokom Drugog svetskog rata 1941. (Aprilski rat), a region Metohije je uključen u Albaniju pod italijanskom kontrolom, a Italijani su koristili " Vulnetari ", albansku dobrovoljačku miliciju, da kontrolišu sela. Nakon sporazuma Italije sa saveznicima 1943. godine, Njemačka je preuzela direktnu kontrolu nad regijom, uz podršku lokalnih albanskih kolaboracionista (Bali Kombëtar). Poslije brojnih pobuna od strane srpskih četnika i jugoslavenskih partizana, Metohiju su srpske snage zauzele 1944. Godine 1946. ušla je u sastav Autonomne Pokrajine Kosovo, u okviru prijelazne Demokratske Federativne Jugoslavije.

Dana 17. februara 2008, predstavnici kosovskih Albanaca proglasili su nezavisnost Kosova i potom usvojili Ustav Republike Kosovo, koji je stupio na snagu 15. juna 2008. Srbija i dalje smatra Kosovo i Metohiju dijelom svoje teritorije, odnosno Autonomne Pokrajine Kosovo i Metohija.

## Također pogledajte 
* Republika Kosovo
* Kosovo (regija)
* Okruzi Kosova

## Reference 
## Literatura 
* 
* 
* 
* 
* 

*
Kategorija:Regije Kosova
Kategorija:Geografija Kosova
Kategorija:Historija Kosova